El pressupost de l'Ajuntament d'Alaquàs per a l'any 2005 ascendeix a 22.187.000 euros
27/12/2004 22:09:00

# El pressupost de l'Ajuntament d'Alaquàs per a l'any 2005 ascendeix a 22.187.000 euros

*   27/12/2004 22:09:00
*   [Imprimir](#)
*   Compartir
*    https://www.alaquas.org/documento.asp?id\_do=9501

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9501%2F0&title=Ajuntament%20d%27Alaqu%C3%A0s.%20Premsa.El%20pressupost%20de%20l%27Ajuntament%20d%27Alaqu%C3%A0s%20per%20a%20l%27any%202005%20ascendeix%20a%2022.187.000%20euros)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9501/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9501/9501_Form_4.jpg)](https://www.alaquas.org/ficheros/documentos/2004/2/9501/9501_Form_10.jpg "<a href='https://www.alaquas.org/ficheros/documentos/2004/2/9501/9501_Form_10.jpg' target=_blank><i class='fa fa-external-link' aria-hidden='true'></i>.El pressupost de l'Ajuntament d'Alaquàs per a l'any 2005 ascendeix a 22.187.000 euros</a>")

L'Alcalde d'Alaquàs ha destacat que les principals inversions aniran destinades als programes de Benestar Social i d'entre els projectes més importants ha posat especial èmfasi en la remodelació de les avingudes Ausiàs March i Blasco Ibáñez

EL Ple de la Corporació Municipal ha aprovat el dilluns 27 de desembre, amb els vots a favor del PSPV i els vots en contra del PP, el pressupost per a l'any 2005 que enguany ascendeix a un total de 22.187.000 euros. Els pressupostos del 2005 es caracteritzen sobretot pel gran creixement de les inversions municipals, que creixen un 37,4% respecte al passat any.

Jorge Alarte ha volgut destacar en la seua intervenció que són "els pressupostos més d'esquerres que hem confeccionat des què encapçale l'equip de govern", donat que les principals inversions aniran destinades als programes de Benestar Social, a la creació de més espais per a la ciutadania i a la millora dels serveis públics que s'ofereixen per als veïns i les veïnes.

D'entre les inversions més importants destaca, "per ser un projecte molt important que canviarà la fisonomia de la ciutat", tal i com ha comentat l'Alcalde d'Alaquàs, la remodelació integral de les avingudes Ausiàs March i Blasco Ibáñez.

Un dels objectius fonamentals d'aquesta iniciativa és fer que aquestes avingudes esdevenen espais urbans accessibles per a les persones on la presència del cotxe es redueixca en favor de l'ús del transport públic. En aquest sentit, alguns trams d'aquests carrers han estat dissenyats perquè els autobusos puguen funcionar amb major agilitat.

Aquest projecte suposa també la primera experiència de soterrament i supressió de la xarxa actual de recollida selectiva, a través del qual es posarà en marxa un nou sistema de recollida de tot tipus de residus urbans. Suposarà també la renovació de l'enllumenat públic, la creació d'un carril bici que unirà les dues alberedes amb aquestes avingudes i la construcció d'una rotonda en la intersecció entre els carrers Alcoi i València.

D'entre els projectes més destacats destaquen també la posada en funcionament del Centre de Dia d'Alaquàs, la creació d'un segon centre social per a les persones majors i la construcció de la primera fase del parc de la Sèquia del Dijous, un espai de vora 120.000 metres quadrats, al qual enguany es destinaran 1.100.000 euros. En aquesta mateixa zona, es construirà la primera escola municipal infantil d'Alaquàs, que tindrà 80 places i estarà ubicada en una antiga alqueria ubicada en aquest parc.

La conservació del patrimoni històric i dels béns d'interès cultural de la ciutat ocupen també un lloc important dins dels pressupostos d'enguany. Així, es té previst destinar una partida a la conservació de l'església de l'Assumpció de la Nostra Senyora i de la Parròquia de la Mare de Déu de l'Olivar, a més d'encetar la primera fase del Pla Director de Rehabilitació i Restauració del Castell d'Alaquàs, al què es destina una partida d'aproximadament 500.000 euros.  
   
Altres projectes a destacar són: la remodelació del parc de la Sequieta, per tal de fer un espai més juvenil i on es construirà una instal·lació de skate, la continuació del projecte del Centre Cultural del Mercat i la creació de la rotonda del Barri del Carme anomenada Glorieta del Dissabte.